
Nr. 1484/06.04.2026



Către: INSTITUȚIA PREFECTULUI - JUDEȚUL TIMIȘ,
Subiect: Notă justificativă privind reorganizarea



Notă justificativă
privind reorganizarea aparatului de specialitate al primarului comunei Racovița



În aplicarea prevederilor art. XL alin. (8) din Ordonanța de urgență a Guvernului nr. 7/2026, prin prezenta se fundamentează opțiunea comunei Racovița de reorganizare a aparatului de specialitate al primarului, aprobată prin Hotărârea consiliului local nr. 17 din 06.04.2026.

Opțiunea unității administrativ-teritoriale pentru încadrarea în numărul maxim de 21 de posturi alocat prin adresa nr. 3672/S2 din 23.03.2026 a Instituției Prefectului - Județul Timiș a constat în aplicarea coroborată a prevederilor art. XL alin. (7) lit. b) din Ordonanța de urgență a Guvernului nr. 7/2026 și ale pct. 7 din anexa la Ordonanța de urgență a Guvernului nr. 63/2010. S-a decis reducerea numărului de posturi prin eliminarea unor funcții vacante din mai multe compartimente, protejând astfel funcționarii și personalul contractual în activitate, asigurând continuitatea serviciilor publice și respectând exceptarea legală a posturilor aferente asistenței sociale și învățământului.

Măsurile concrete adoptate pentru atingerea plafonului sunt următoarele:
a) desființarea postului vacant de referent din cadrul compartimentului agricol;
b) desființarea postului vacant de inspector din cadrul compartimentului de contabilitate, cu consecința desființării compartimentului și preluării atribuțiilor prin delegare sau externalizare către personal de specialitate;
c) reducerea numărului de posturi neocupate aferente implementării proiectelor finanțate din fonduri externe nerambursabile de la 5 posturi la 4 posturi;
d)eliminarea din statul de funcții a postului de director al clubului sportiv comunal Racovița, având în vedere dobândirea personalității juridice și aprobarea organigramei și statului de funcții proprii ale acestuia.

Calculul impactului financiar al măsurilor adoptate evidențiază o eficientizare a execuției bugetare fără costuri suplimentare. Întrucât posturile supuse desființării sau reducerii erau exclusiv vacante, nu sunt incidente cheltuieli cu plăți compensatorii sau alte drepturi salariale aferente încetării raporturilor de muncă ori de serviciu. Impactul bugetar este unul pozitiv, constând în diminuarea cheltuielilor de personal previzionate în bugetul local pentru anul 2026 cu sumele aferente salariilor de bază, sporurilor și contribuțiilor obligatorii care ar fi fost alocate în cazul ocupării funcțiilor vacante menționate.





Ordonator principal de credite,
primar,
Alexandru-Valentin CATRINOI




Reprezentant financiar-contabil
Bochiș Lavinia




Responsabilul de gestionarea activității de resurse umane,
Andreea-Cristina GAJDOS




Transmis de:
secretarul general al comunei,
Amanda-Violeta LOMORA

